CELEX: 31988D0291
Language: el
Date: 1988-04-20 00:00:00
Title: 88/291/ΕΚΑΧ: Απόφαση της Επιτροπής της 20ής Απριλίου 1988 σχετικά με την έγκριση ενισχύσεων του Βασιλείου του Βελγίου προς τη βιομηχανία λιθανθράκων κατά το 1986 (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31988D0291

88/291/ΕΚΑΧ: Απόφαση της Επιτροπής της 20ής Απριλίου 1988 σχετικά με την έγκριση ενισχύσεων του Βασιλείου του Βελγίου προς τη βιομηχανία λιθανθράκων κατά το 1986 (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 125 της 19/05/1988 σ. 0034 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Απριλίου 1988  σχετικά με την έγκριση ενισχύσεων του Βασιλείου του Βελγίου προς τη βιομηχανία λιθανθράκων κατά το 1986  (Το κείμενο στη γαλλική και την ολλανδική γλώσσα είναι το μόνο αυθεντικό)  (88/291/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 528/76/ΕΚΑΧ της Επιτροπής της 25ης Φεβρουαρίου 1976 σχετικά με το κοινοτικό καθεστώς επεμβάσεων των κρατών μελών στη βιομηχανία λιθανθράκων (1),  τη γνώμη του Συμβουλίου,  Εκτιμώντας:  Ι  ότι η κυβέρνηση του Βασιλείου του Βελγίου κοινοποίησε στην Επιτροπή, σύμφωνα με το άρθρο 2 της απόφασης αριθ. 528/76/ΕΚΑΧ τα οικονομικά μέτρα που προτίθεται να λάβει κατά τη διάρκεια του έτους 1986, άμεσα ή έμμεσα, υπέρ της βιομηχανίας λιθανθράκων · ότι από τα μέτρα αυτά δύνανται να εγκριθούν, σύμφωνα με την προαναφερθείσα απόφαση, οι ακόλουθες ενισχύσεις:  1.2 //  // (εκατομμύρια  FB)   // - ενίσχυση για επενδύσεις   // 630,0   // - πρόσληψη ειδικευμένου προσωπικού   // 11,6   // - ενίσχυση για την κάλυψη ζημιών των επιχειρήσεων εξορύξεως άνθρακα   // 5 849,5·  ότι οι προαναφερόμενες ενισχύσεις πληρούν τους όρους οι οποίοι προβλέπονται από την εν λόγω απόφαση που αφορά την έγκριση κρατικών μέτρων ενίσχυσης της μορφής αυτής·  ότι η επενδυτική ενίσχυση ύψους 630 000 000 βελγικών φράγκων περιέρχεται στην ανθρακοφόρο λεκάνη Campine, προκειμένου να καταστεί δυνατή η ορθολογική οργάνωση της εξόρυξης στη λεκάνη αυτή·  ότι η επενδυτική ενίσχυση συμβιβάζεται συνεπώς με τις διατάξεις του άρθρου 7 παράγραφος 2 της εν λόγω απόφασης·  ότι η ενίσχυση ύψους 11 600 000 βελγικών φράγκων, για την πρόσληψη και κατάρτηση ειδικευμένου προσωπικού, αποδείχτηκε αναγκαία, για να εξασφαλίσει στη βελγική βιομηχανία λιθανθράκων κατάλληλο προσωπικό, που να είναι σε θέση να χειριστεί επιτυχώς τα σύγχρονα μηχανήματα και τεχνικό εξοπλισμό·  ότι, συνεπώς, η ενίσχυση είναι σύμφωνη προς τις διατάξεις του άρθρου 8 της εν λόγω απόφασης·  ότι η ανθρακοφόρος λεκάνη Campine λαμβάνει για την κάλυψη των ζημιών των ανθρακωρυχείων ποσό ύψους 5 849 500 000 βελγικών φράγκων, το οποίο θα της επιτρέψει, σε μεγάλη έκταση, την εξισορρόπηση των εξόδων προς τα έσοδα· ότι η εκτεταμένη κάλυψη της διαφοράς μεταξύ εξόδων και εσόδων είναι αναγκαία, επειδή οι συνθήκες στο κοινωνικό και περιφερειακό επίπεδο επιτρέπουν τη μείωση της παραγωγής στην περιοχή αυτή·  ότι ο σκοπός και το ύψος της ενίσχυσης για την κάλυψη των ζημιών των ανθρακωρυχείων της λεκάνης Campine πληρούν τους όρους του άρθρου 12 παράγραφος 1 πρώτο εδάφιο της εν λόγω απόφασης·  ΙΙ  ότι, για να εξεταστεί κατά πόσο οι προβλεπόμενες ενισχύσεις συμβιβάζονται με την καλή λειτουργία της κοινής αγοράς, απαιτείται, σύμφωνα με το άρθρο 3 παράγραφος 2 της εν λόγω απόφασης, να ληφθούν υπόψη όλα τα άλλα χρηματοδοτικά μέτρα υπέρ της τρέχουσας παραγωγής κατά το 1986·  ότι, με αυτή τη βάση υπολογισμού, το συνολικό ποσό των προβλεπόμενων μέτρων ανέρχεται σε 309 300 000 ECU, δηλαδή 55,23 ECU ανά τόνο· ότι, σε σύγκριση με το 1985 (35,03 ECU ανά τόνο), το 1986 η ενίσχυση αυξήθηκε κατά 57,7 % περίπου·  ότι, όσον αφορά το συμβιβάσιμο των προβλεπόμενων ενισχύσεων υπέρ της τρέχουσας παραγωγής με την καλή λειτουργία της κοινής αγοράς, μπορούν να γίνουν οι ακόλουθες διαπιστώσεις·  - δεν προέκυψε καμία δυσκολία στον εφοδιασμό κατά το 1986,  - οι τιμές του βελγικού άνθρακα οπτανθρακοποίησης και του άνθρακα ατμοπαραγωγής δεν οδήγησαν κατά το 1986 στη χορήγηση έμμεσων ενισχύσεων προς τους βιομηχανικούς καταναλωτές άνθρακα·  ότι, συνεπώς διαπιστώνεται ότι οι προβλεπόμενες για το 1986 ενισχύσεις για τη βελγική βιομηχανία λιθανθράκων συμβιβάζονται με την καλή λειτουργία της κοινής αγοράς·  ότι η εκτίμηση αυτή εξακολουθεί να ισχύει αν ληφθούν υπόψη η ενισχύσεις που καταβάλλονται στα ανθρακωρυχεία σύμφωνα με την απόφαση 73/287/ΕΚΑΧ της Επιτροπής (2)·  ΙΙΙ  ότι, σύμφωνα με το άρθρο 14 παράγραφος 1 της απόφασης, η Επιτροπή οφείλει να εξακριβώσει αν οι εγκριθείσες ενισχύσεις ανταποκρίνονται αποκλειστικά στους στόχους οι οποίοι αναφέρονται στα άρθρα 7 έως 12 της απόφασης αυτής· ότι, ως εκ τούτου, πρέπει να ενημερώνεται, ιδίως όσον αφορά το ύψος και την κατανομή των πληρωμών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου εξουσιοδοτείται να χορηγήσει κατά το έτος 1986 τις ενισχύσεις ύψους 6 491 100 000 βελγικών φράγκων στη βελγική βιομηχανία λιθανθράκων.  Το ποσό των 6 491 100 000 βελγικών φράγκων, που προβλέπεται για το έτος 1986, περιλαμβάνει τις ακόλουθες ενισχύσεις:  1. Χορήγηση επενδυτικής ενίσχυσης μέχρι του ποσού των 630 000 000 βελγικών φράγκων.  2. Χορήγηση ενίσχυσης για την πρόσληψη και την κατάρτηση ειδικευμένου προσωπικού μέχρι του ποσού των 11 600 000 βελγικών φράγκων.  3. Χορήγηση ενίσχυσης για την κάλυψη των ζημιών εκμετάλλευσης των ορυχείων μέχρι του ποσού των 5 849 500 000 βελγικών φράγκων.  Άρθρο 2  Η κυβέρνηση του Βασιλείου του Βελγίου θα διαβιβάσει στην Επιτροπή μέχρι τις 30 Ιουνίου 1988 λεπτομέρειες σχετικά με τις ενισχύσεις που χορηγήθηκαν βάσει της παρούσας απόφασης, ιδιαίτερα όσον αφορά το ύψος και την κατανομή των πραγματοποιηθεισών πληρωμών.  Άρθρο 3  Η παρούσα απόφαση απευθύνεται στο Βασίλειο του Βελγίου.  Βρυξέλλες, 20 Απριλίου 1988.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 63 της 11. 3. 1976, σ. 1.  (2) ΕΕ αριθ. L 259 της 15. 9. 1973, σ. 36.